П Р О Т О К О Л   № 14
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 06.07.2021 г.

Днес, 06.07.2021 г. /вторник/ от 13.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 
ЧЛЕНОВЕ:  Калина Чапкънова 
                      Стефан Петров - отсъства

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Проект на Вътрешни правила за подготовка на материалите за заседанията на колегиите и на пленума на Висшия съдебен съвет, изготвяне на кратките и пълните стенографски протоколи и изпълнение на взетите решения, за запознаване и становище.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Приема за сведение проекта на Вътрешни правила за подготовка на материалите за заседанията на колегиите и на пленума на Висшия съдебен съвет, изготвяне на кратките и пълните стенографски протоколи и изпълнение на взетите решения.
1.2. Изпраща проекта на Вътрешни правила на Комисията по правни въпроси към Пленума на Висшия съдебен съвет, по компетентност.

2. ОТНОСНО: Решение на Комисия „Бюджет и финанси“ от 23.06.2021 г., т. 5 относно изготвяне на проектобюджет на съдебната власт за 2022 г. и бюджетни прогнози за 2023 и 2024 г.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПОТВЪРЖДАВА решението си по протокол № 2/02.02.2021 г., за включване на нова дейност – проект за нов Класификатор на длъжностите в администрацията на ПРБ, във връзка с изготвянето на бюджетна прогноза за периода 2022-2024 г.
2.2. Изпраща решението на комисия „Бюджет и финанси“, по компетентност.

3. ОТНОСНО: Предложение вх. № ВСС-10207/30.06.2021 г. от главния прокурор относно кадрови промени в администрацията на ПРБ – Софийска градска прокуратура и Районна прокуратура – Варна.

- По предложението на Районна прокуратура - Варна за трансформиране на 1 /една/ щ.бр. за длъжност „съдебен секретар“ и 1 /една/ щ.бр. за длъжност „съдебен деловодител“ в 2 /две/ щ.бр. за длъжност „съдебен архивар“,

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ДАВА СЪГЛАСИЕ за трансформиране на 1 /една/ щ.бр. за длъжност „съдебен секретар“ и 1 /една/ щ.бр. за длъжност „съдебен деловодител“ в 2 /две/ щ.бр. за длъжност „съдебен архивар“ в щата на Районна прокуратура-Варна.
МОТИВИ: Не възразява по исканата трансформация, предвид еднаквия размер на възнагражденията за двете длъжности, което не ангажира усвояването на допълнителни финансови средства.
3.2. ИЗПРАЩА решението на главния прокурор, по компетентност.

- По останалите предложения за кадрови промени в Районна прокуратура - Варна и Софийска градска прокуратура,

На основание чл. 30, ал. 5, т. 8 от ЗСВ, Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ДАВА СЪГЛАСИЕ за трансформиране на 1 /една/ щ.бр. за длъжност „шофьор-куриер“ в 1 /една/ щ.бр. за длъжност „старши специалист-снабдител и шофьор“ в щата на Софийска градска прокуратура.
МОТИВИ: Към настоящия момент дейността по осигуряване на стоки и материали, извън тези с договори по ЗОП и вътрешните правила, се извършва от шофьор-куриер. С оглед разделението на отговорностите, съгласно Закона за финансово управление и контрол в публичния сектор, считаме предложението за целесъобразно.

2. ДАВА СЪГЛАСИЕ за трансформиране на 1 /една/ щ.бр. за длъжност „съдебен деловодител“ в 1 /една/ щ.бр. за длъжност „младши специалист-организационна дейност“ в щата на Софийска градска прокуратура.
МОТИВИ: Към момента дейността по административното и организационното обслужване на завеждащия следствен отдел и деловодната обработка на преписки и досъдебни производства се извършват от служител на длъжност „съдебен деловодител“.
Предвид по-високата степен на отговорност за изпълнение, сходството със задълженията на длъжността „младши специалист-организационна дейност“ и с цел постигане равнопоставеност във възнаграждението, исканата трансформация е необходима.

3. ДАВА СЪГЛАСИЕ за трансформиране на 1 /една/ щ.бр. за длъжност „съдебен статистик“ в 1 /една/ щ.бр. за длъжност „главен специалист-обработка на информацията и анализ“ в щата на Районна прокуратура – Варна.
МОТИВИ: Исканата трансформация е необходима предвид обема на дейностите по обобщаване на информацията в УИС на ПРБ, изготвяне на отчетите за дейността на РП-Варна и осигуряване на необходимата документация и информация, свързана с атестирането на магистратите. 

4. РАЗКРИВА 1 /една/ щ.бр. за длъжност „чистач“ по щата на Районна прокуратура – Варна.
МОТИВИ: Предвид увеличената щатна численост на РП-Варна, вследствие обособяването на ТО-Девня и ТО-Провадия, както и  увеличения сграден фонд и въведените мерки по дезинфекция на всички помещения, считаме искането за обосновано.

Увеличението на щатната численост и извършените трансформации на съдебните служители ще бъдат финансово обезпечени за сметка на утвърдения бюджет на ПРБ за 2021 г.

4. ОТНОСНО: Предложение вх. № ВСС-10226/01.07.2021 г. от главния прокурор относно кадрови промени в щатната численост на съдебните служители в ПРБ.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

РАЗКРИВА, на основание чл. 30, ал. 5, т. 8 от ЗСВ, 25 /двадесет и пет/ щ.бр. за длъжности в Прокуратурата на Република България, както следва:
1. В звеното, подпомагащо Европейските делегирани прокурори:
- прокурорски помощник – 4 щ.бр.;
- главен експерт – 3 щ.бр.;
- системен администратор – 1 щ.бр.;
- шофьор-призовкар – 2 щ.бр.;
- завеждащ служба – 1 щ.бр.;
- съдебен деловодител – 3 щ.бр. и
- чистач – 1 щ.бр.
МОТИВИ: В изпълнение задължението на ПРБ за взаимодействие с децентрализираните органи на Европейската прокуратура след извършено проучване за броя и видовете длъжности на съдебните служители, необходими за подпомагане дейността на Европейските делегирани прокурори, анализ на същите в обособените администрации в другите страни и с оглед високата степен на отговорност за част от тези длъжности е налице необходимост от увеличаване щатната численост на съдебните служители в Прокуратурата на Република България, в звеното, подпомагащо Европейските делегирани прокурори.

2. „Главен специалист“ – 1 щ.бр. в Кабинет на главния прокурор.
МОТИВИ: Щатната бройка е необходима с оглед осигуряване дейността на главния прокурор, свързана с обработка на документи, поддържане на регистри и бази данни, техническо обезпечаване и др.

3. В сектор „Техническо обслужване“ при Администрацията на главния прокурор:
- Работник, поддръжка сгради/градинар – 1 щ.бр. и
- Чистач – 1 щ.бр.
МОТИВИ: Щатната бройка за чистач е необходима с оглед обособените след основен ремонт 26 работни кабинета в сградата на Съдебната палата с обща площ около 550 кв. м., които ще се ползват от магистрати и съдебни служители от ВКП и АГП, а щатната бройка за работник, поддръжка сгради/градинар е необходима за дейностите по поддържане на тревните площи в сградата на НСлС и двете учебни и почивни бази.

4. В щата на Върховна касационна прокуратура:
- завеждащ служба – 1 щ.бр. в отдел 01 „Специализиран“;
- съдебен деловодител – 1 щ.бр. в отдел 03 „Съдебен“;
- съдебен деловодител – 1 щ.бр. в отдел 05 „Аналитичен“;
- съдебен деловодител – 1 щ.бр. в отдел 06 „Административен“;
- прокурорски помощник – 1 щ.бр.
МОТИВИ: След обособяването на два нови отдела във Върховна касационна прокуратура, увеличаването броя на прокурорите и във връзка с обезпечаването на дейността им, част от администрацията на ВКП бе преструктурирана, а  щ. бр. бяха преразпределени към щатовете на новите отдели.
Със съкращаването и преразпределението им се затрудни дейността и ефективността на четири от отделите във ВКП, поради което считаме, че щатната численост следва да бъде възстановена с преразпределените от тях щатни бройки.

5. В щата на ПД „Изгрев“ – гр. Бяла:
- сервитьор – 1 щ.бр. и
- работник, поддръжка сгради/пазач – 1 щ.бр.
МОТИВИ: С решение на Министерски съвет № 211/12.03.2021 г. на ПРБ е предоставена почивна база, находяща се в гр. Варна, район Приморски, к.к. Чайка, в резултат на което на ПРБ са предадени на отговорно пазене дълготрайни и недълготрайни материални активи.
Към настоящия момент в щата на почивната база не са разкрити щ. бр. за служители.
Преди решението за определяне структурата и числеността на съдебните служители в почивната база не възразяваме да бъдат разкрити две щ. бр. за длъжностите „работник, поддръжка сгради/пазач“ и „сервитьор“ в щата на ПД „Изгрев“ – гр. Бяла с оглед контрол на състоянието и изправността на техниката и присъствие при извършваните строително-ремонтни дейности. След назначаването на служителите, при сключване на трудовите им договори ще бъде определено за място на работа – гр. Варна, район Приморски, к.к. Чайка.

Увеличението на щатната численост на съдебните служители ще бъде финансово обезпечено за сметка на утвърдения бюджет на ПРБ за 2021 г.

5. ОТНОСНО: Доклад от Съвета за координиране действията на ОСВ по участие в международни проекти и програми относно възможности за финансиране на проектни предложения по програма „Гражданство, равенство, права и ценности“ /ГРПЦ/ на ЕК – 2021-2027 г. /вх. № ВСС-7220/07.06.2021 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Приема за сведение доклада от Съвета за координиране действията на ОСВ по участие в международни проекти и програми относно възможности за финансиране на проектни предложения по програма „Гражданство, равенство, права и ценности“ /ГРПЦ/ на ЕК – 2021-2027 г.

6. ОТНОСНО: Предложение от административния ръководител на Окръжна прокуратура – Разград за разкриване на 0,5 щ.бр. за длъжност „съдебен деловодител“. /вх. № ВСС-10382/05.07.2021 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ИЗПРАЩА предложението от административния ръководител на Окръжна прокуратура – Разград на главния прокурор, за становище.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА